***ข่าวประชาสัมพันธ์***

**นิคมอุตสาหกรรม อาร์ไอแอล ในธุรกิจเคมิคอลส์ เอสซีจี คว้า Eco-World Class ต่อเนื่อง 2 ปีซ้อน**

**สะท้อนต้นแบบนิคมอุตสาหกรรม เพื่อคุณภาพชีวิตชุมชนและสิ่งแวดล้อม**

**บริษัท อาร์ไอแอล 1996 จำกัด ในธุรกิจเคมิคอลส์ เอสซีจี ได้รับการรับรองเป็นนิคมอุตสาหกรรมเชิงนิเวศระดับ Eco-World Class ระดับสูงสุดด้วยคะแนนสูงสุด จากการนิคมอุตสาหกรรมแห่งประเทศไทย (กนอ.) ถือเป็นนิคมฯ แห่งแรกในประเทศไทยที่ได้รับรางวัลอันทรงเกียรตินี้ต่อเนื่อง 2 ปีซ้อน ตอกย้ำความเป็นต้นแบบอุตสาหกรรมที่ใส่ใจด้านการพัฒนาคุณภาพชีวิตชุมชนและสิ่งแวดล้อม โดยมีนายสุวิทย์ วิศิษฏ์วรณัฐ กรรมการผู้จัดการ บริษัท อาร์ไอแอล 1996 จำกัด ในธุรกิจเคมิคอลส์ เอสซีจี และนายเริงฤทธิ์ กุศลกรรมบถ ผู้อำนวยการสำนักงานนิคมอุตสาหกรรม ร่วมดำเนินงานกลุ่มมาบตาพุด เป็นตัวแทนรับประกาศเกียรติคุณ จาก ดร.สมจิณณ์ พิลึก ผู้ว่าการการนิคมอุตสาหกรรมแห่งประเทศไทย ในงานสัมมนาวิชาการ “ECO Innovation Forum 2020” ที่ไบเทค บางนา**

**นายสุวิทย์ วิศิษฏ์วรณัฐ กรรมการผู้จัดการ บริษัท อาร์ไอแอล 1996 จำกัด ในธุรกิจเคมิคอลส์ เอสซีจี** กล่าวว่า “ที่ผ่านมาโรงงานภายในนิคมฯ อาร์ไอแอล ได้รับการรับรองเป็น Eco-Factory ทุกโรงงาน 100% และมีโรงงาน ปิโตรเคมีได้รับการรับรองอุตสาหกรรมสีเขียวระดับ 5 (ระดับสูงสุด) ถึง 2 โรงงาน ด้วยการดำเนินงานเป็นเครือข่าย จึงแลกเปลี่ยนเรียนรู้กันอย่างสม่ำเสมอระหว่างเอสซีจีและจีซี ผนวกกับมีเทคโนโลยีเพื่อป้องกันผลกระทบสิ่งแวดล้อมที่เป็นสากล มีการส่งเสริมคุณภาพชีวิตชุมชน และให้ความสำคัญกับผู้มีส่วนได้เสียในทุกกลุ่ม เช่น การติดตั้ง Enclosure Ground Flare ของบริษัทมาบตาพุด โอเลฟินส์ จำกัด (MOC) โครงการ Vent Gas Recovery ซึ่งเป็นการจัดการของเสียกลับมาใช้ใหม่ระหว่างโรงงาน MOC และบริษัทไทยโพลิเอททีลีน จำกัด (TPE) โครงการพัฒนาสู่เมืองเชิงนิเวศ บ้าน-วัด-โรงเรียน (ECO Community – ECO School – Eco temple) เป็นต้น ส่งผลให้นิคมอุตสาหกรรมอาร์ไอแอล สามารถยกระดับพัฒนาไปสู่นิคมอุตสาหกรรมเชิงนิเวศระดับ Eco-World Class ซึ่งเป็นระดับสูงสุด ด้วยคะแนนสูงสุดอย่างต่อเนื่องถึง 2 ปีซ้อน โดยเป้าหมายสูงสุดของธุรกิจเคมิคอลส์ เอสซีจี คือการขับเคลื่อนจังหวัดระยองสู่เมืองอุตสาหกรรมเชิงนิเวศ ซึ่งสอดคล้องกับนโยบายการพัฒนาอุตสาหกรรมของประเทศไทยตามยุทธศาสตร์ชาติเพื่อความยั่งยืนอย่างแท้จริง”

ภายในงานยังมี 4 โรงงานในธุรกิจเคมิคอลส์ เอสซีจี ได้แก่ บริษัท ไทยโพลิเอททีลีน จำกัด บริษัท ระยองโอเลฟินส์ จำกัด บริษัท ไทยพลาสติกและเคมีภัณฑ์ จำกัด (มหาชน) และบริษัท ไทยเอ็มเอ็มเอ จำกัด ได้รับประกาศเกียรติคุณในการสนับสนุนข้อมูลและส่งเสริมให้นิคมอุตสาหกรรมมาบตาพุดได้รับรองเป็น Eco-World Class ในปีนี้ นับเป็นเครื่องยืนยันให้เห็นถึงความมุ่งมั่นและการร่วมกันส่งเสริมให้ทุกภาคส่วนได้ก้าวสู่การพัฒนาที่ให้ความสมดุลในการดำเนินธุรกิจ การส่งเสริมคุณภาพชีวิตในสังคม และการป้องกันผลกระทบสิ่งแวดล้อม เพื่อไปสู่การอยู่ร่วมกันได้อย่างยั่งยืน

การรับรองนิคมอุตสาหกรรมเชิงนิเวศจากการนิคมอุตสาหกรรมแห่งประเทศไทย (กนอ.) ประกอบด้วย 3 ระดับ ได้แก่ ระดับที่ 1 Eco-Champion ระดับที่ 2 Eco-Excellence และระดับที่ 3 Eco-World Class (ระดับสูงสุด) และโรงงานสนับสนุนข้อมูลการดำเนินงานพัฒนาเมืองอุตสาหกรรมเชิงนิเวศ รวมทั้งการรับรองจากสภาอุตสาหกรรมแห่งประเทศไทย ประกอบด้วย โรงงานเชิงนิเวศ (Eco Factory) อีกด้วย

***ผู้สนใจสามารถติดตามข่าวสารอื่นๆ ของเอสซีจีได้ที่*** [*https://scgnewschannel.com*](https://scgnewschannel.com) ***/ Facebook:*** [*scgnewschannel*](https://facebook.com/scgnewschannel) ***/ Twitter:*** [*@scgnewschannel*](https://twitter.com/scgnewschannel) ***หรือ Line@:*** [*@scgnewschannel*](https://line.me/R/ti/p/%40scgnewschannel)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*